এইবাৰ বিৰাট কোহলিৰ হাতত বেট নহয় কিতাপ! - Asomiya Pratidin - অসমীয়া প্ৰতিদিন । Highest Circulated Assamese News Paper & News Portal\nএইবাৰ বিৰাট কোহলিৰ হাতত বেট নহয় কিতাপ!\nডিজিটেল ডেস্কঃ কিতাপ পঢ়াত ব্যস্ত ভাৰতীয় ক্ৰিকেট দলৰ অধিনায়ক বিৰাট কোহলি। ক্ৰিকেট খেলাৰ সমান্তৰালকৈ খেলুৱৈগৰাকীৰ হাতত দেখিবলৈ পোৱা গৈছে এখন কিতাপ। ৱেষ্ট ইণ্ডিজৰ সৈতে চলি থকা টেষ্ট ক্ৰিকেটত ভাল খেলিব নোৱাৰাৰ বাবে বিভিন্ন মহলত সমালোচনাৰ সন্মুখীন হোৱা খেলুৱৈগৰাকীয়ে এইবাৰ কিতাপ পঢ়াৰ বাবে চৰ্চালৈ অহা দেখিবলৈ পোৱা গৈছে।\nনিজৰ খেলত চকু দিয়াৰ সমান্তৰালকৈ খেলুৱৈগৰাকীক কিতাপ পঢ়াত ব্যস্ত থকা দেখিবলৈ পোৱা গ'ল এন্টিগুৱাৰ ছাৰ ভিভিয়ান ৰিচাৰ্ডছ ষ্টেডিয়ামত। ৱেষ্ট ইণ্ডিজৰ বিৰুদ্ধে ভাৰতে বেট ধৰি থকাৰ সময়তে ষ্টিভেন চিলভেষ্টাৰৰ "Detox Your Ego: Seven Easy Steps to Achieving Freedom, Happiness and Success in Your Life" নামৰ গ্ৰন্থখন পঢ়াত ব্যস্ত থাকে খেলুৱৈ গৰাকী। যি বিষয়টোৱে বৰ্তমান ছ'চিয়েল মিডিয়াটো বিশেষ চৰ্চা লাভ কৰা দেখা গৈছে।\nউল্লেখ্য যে, বেট ধৰিয়ে প্ৰথম ইনিংছত খেলুৱৈগৰাকীয়ে মাত্ৰ ৯ ৰানহে সংগ্ৰহ কৰিবলৈ সক্ষম হৈছিল। য'ত অজিংকা ৰাহানিৰ ৮১ ৰান আৰু ৰবিন্দ্ৰ জাডেজাৰ ৫৮ ৰানৰ সৈতে ভাৰতে ২৯৭ ৰান সংগ্ৰহ কৰে।\n৩১ আগষ্টৰ পাছত অসম আৰক্ষীৰ নতুন সঞ্চালকপ্ৰধান কোন হ'ব?\nমানুহ এজন, তিনিটা চৰকাৰী চাকৰি...ক'ত, কেনেকৈ?
